Ref. Fra bestyrelsesmøde d. 3. november 2018

Tilstede: Torben, Anker, Anders, Yvonne J., Yvonne H. Conny

1 Referatet fra sidste møde:

 Ref. Er godkendt.

2 Økonomi/budget for Vesterlyng 2019 (eller er det nu for to år ad gangen, der skal ind til OF?):

 Budgettet skal foreligge for 2 år af gangen. Det gennemgås og der findes økonomi til den påtænkte 50 års fest. Budgettet vedhæftes og indsendes til OF. Dog skal det godkendes ved

 Vesterlyngs kommende generalforsamling.

3 Info fra budgetmødet i OF:

 Der er fastsat dato for Bestyrelsesseminar i det kommende år: 28/4-19.

 Der arbejdes på en netbanksforsikring der dækker alle områder (mod tyveri/bedrageri).

 Der er kommet nye regler der betyder, at der fremover skal være 2 til at skrive under på alle former for banktransaktioner. Det etableres i et ”Business online” system.

4 Generalforsamlingen den 30/3 2019:

 Cafeen på campingpladsen er booket

 Planlægningsmødet er fastsat til 15. januar og det bliver hos Yvonne H.

5 Opfølgning på emner:

Analysen på drænvand: De sidste prøver der er taget var desværre blevet værre end de tidligere. Der er nu 330 e. coli. bakterier i drænvandet og der bør kun være max. 5. Dette er ganske alvorligt. Miljøteknisk institut oplyser at det er fra en konstant forureningskilde da bakterierne kun overlever 24 timer. Bestyrelsen fortsætter med at undersøge, hvor forureningskilden/kilderne er da det *skal* stoppes. Kan vi ikke finde kilden kan bestyrelsen blive nød til at kontakte myndighederne.

Info om mødet vedr. ny pumpebrønd den 22/10.:

Rådgivende ingeniør har været rundt og kigge. Han udarbejder en rapport der tilsendes os.

Digitalisering/hjemmeside.:

Dette kommer på plads i den kommende uge.

Møde med kommunen.:

Fortsat ingen afklaring. Det er meget vanskeligt, at få svar fra Kalundborg kommune. Vi forsøger at lægge mere pres på.

Kontorarkivet i klubhuset.:

Anders har et skab han sætter op ved lejlighed.

Anders kigger på døren til klubhuset der binder meget.

Ny beredskabsplan:

Yvonne J. udarbejder en ny plan/årshjul for øvelser og start af pumpe. Anders deltager fremover.

6 Evt.

Gennemgang af digerne, ventiler, pumpebrønd m.m. inden vinteren.:

Der kan aldrig tjekkes nok og bestyrelsen medlemmer går ind i mellem ”tur” langs trædiget for at kontrollere om det er OK. Men alle bedes være opmærksom på digernes tilstand og give besked ved problemer.

Emner til HB-mødet i november? Vi drøfter forskelligt der kan tages op.

Anker har været til møde med Havnsø Lokalgruppe. Der blev talt om ny badebro og evt sauna i venstre side af havnen ved den lange mole; en vej over marken bag campingpladsen der forbinder os bedre med Havnsø og dermed giver mulighed for busforbindelse; et medborgerhus.

Anker opfordre os til at melde os ind, det koster 75 kr. om året.

Ref.: Conny